b'\n_START_ARTICLE_\nMay-Britt Buch-Kattrup\n_START_SECTION_\nBaggrund\n_START_PARAGRAPH_\nMay-Britt Kattrup er datter er brol\xc3\xa6gger Gert Frisenberg Hansen og pensionist Birthe Buch Hansen. Hun blev f\xc3\xb8dt i S\xc3\xb8borgg\xc3\xa5rd Sogn, K\xc3\xb8benhavn_NEWLINE_voksede op p\xc3\xa5 Or\xc3\xb8._NEWLINE_Hun tog en studentereksamen fra Stenhus Gymnasium i Holb\xc3\xa6k og en uddannelse til Civil\xc3\xb8konom ved Copenhagen Business School._NEWLINE_Kattrup har haft en r\xc3\xa6kke ans\xc3\xa6ttelser: som kontorelev hos T\xc3\xa6ppeland/Jensen T\xc3\xa6pper i Glostrup, assistent ved Kiss Photo Denmark i H\xc3\xb8rsholm, salgs- og marketingchef og produktchef hos Better Brands i Slangerup, produktchef hos Vingros i Helsing\xc3\xb8r samt produktchef og brandmanager hos Dadeko/Coca-Cola._NEWLINE_Hun er selvst\xc3\xa6ndig inden for landbrug, heste og investering og international eliterytter i military._NEWLINE_Kattrup er gift og bosiddende mellem Gunder\xc3\xb8d og H\xc3\xb8rsholm hvor hun har boet en l\xc3\xa6ngere \xc3\xa5rr\xc3\xa6kke.\n_START_SECTION_\nPolitisk karriere\n_START_PARAGRAPH_\nKattrup stillede op som folketingskandidat i alle opstillingskredse i Nordsj\xc3\xa6llands Storkreds i 2015 og blev valgt ind._NEWLINE_Til valget havde hun f\xc3\xb8rt sig frem med et valgslogan der l\xc3\xb8d p\xc3\xa5 "Lavere skat OG r\xc3\xa5d til velf\xc3\xa6rd"._NEWLINE_I Folketinget var hun partiets Etisk R\xc3\xa5d-ordf\xc3\xb8rer, psykiatriordf\xc3\xb8rer, sundhedsordf\xc3\xb8rer, \xc3\xa6ldreordf\xc3\xb8rer og \xc2\xa7 71-tilsynsordf\xc3\xb8rer.'